Arheoastronomija
Arheoastronomija jest multidisciplinarno proučavanje o tome kako su ljudi u prošlosti "shvatali pojave na nebu, kako su koristili te pojave i kakvu je ulogu nebo igralo u njihovim kulturama". Clive Ruggles, britanski astronom i jedan od vodećih ljudi na polju arheoastronomije, tvrdi da je pogrešno smatrati da je arheoastronmija proučavanje drevne astronomije. Arheoastronomija izučava kulturne interpretacije fenomena na nebu od strane drevnih kultura. Arheoastronomija se koristi dostignućima različitih naučnih disciplina za otkrivanje dokaza, uključujući arheologiju, antropologiju, astronomiju, statistiku i vjerovatnoću, kao i historiju. Materijalni dokazi i njegova povezanost s nebom mogu otkriti prirodu nekih vjerovanja, poput onih kod astronomije Maja i koja je imala snažnu vezu sa poljoprivredom. Neki od najpoznatnijih primjera ovih dokaza su egipatske piramide, pećina Lascaux, Maeshowe, El Castillo, Chichén Itzá, Newgrange, Stonehenge, Uxmal, Dendera.